Κοινωνικές Αναπαραστάσεις των Ειδικών για την Πρόσβαση και τις Δυσκολίες Ένταξης των Μεταναστών στις Δομές Απεξάρτησης
Creators: name: Γεωργιάδου, Θωμαή Παύλου
name: Δημάρκο, Μαρία
name: Pravedna Anastasiia (Πράβεντνα Αναστασία)
Publisher: name: Aristotle University of Thessaloniki
Year: 2015
Subjects: Μετανάστευση
Δομές Απεξάρτησης
Προσβασιμότητα
Immigration
Rehabilitation Structures
Accessibility

description: Η παρούσα εργασία στοχεύει στην διερεύνηση των αναπαραστάσεων των ειδικών για την προσβασιμότητα και την καταλληλότητα των υπαρχουσών δομών για τους μετανάστες χρήστες, αλλά και στις ευρύτερες αναπαραστάσεις για την εξάρτηση και τη μετανάστευση, με τις οποίες οι αντιλήψεις αυτές συνδέονται. Για τους σκοπούς της έρευνας διεξήχθησαν δώδεκα συνεντεύξεις σε τρεις δομές απεξάρτησης που εφαρμόζουν «ανοιχτά» και «στεγνά» προγράμματα και σε μία δομή που εφαρμόζει «ανοιχτό» πρόγραμμα παροχής «υποκαταστάτου». Οι συνεντεύξεις αναλύθηκαν μέσω της ανάλυσης λόγου. Σύμφωνα με το λόγο των ειδικών, οι μετανάστες έχουν δυσκολίες στην πρόσβαση και στην ένταξη στα προγράμματα απεξάρτησης που σχετίζονται κυρίως με την ελλιπή γνώση της ελληνικής γλώσσας, με την διαφορετική κουλτούρα, και με τα ποικίλα κοινωνικο-οικονομικά προβλήματα που συνδέονται με την συνθήκη της μετανάστευσης. Τα προγράμματα αναπαρίστανται να εμφανίζουν αδυναμίες στην αντιμετώπιση των προβλημάτων των μεταναστών, ενώ οι όποιες προσπάθειες αντιμετώπισής τους εμφανίζονται να προσκρούουν στην κρατική πολιτική. Βασικό ιδεολογικό δίλημμα που αναδείχθηκε στο λόγο των ειδικών αφορά την προσπάθειά τους να μιλήσουν για τις διαφορές των μεταναστών με τους γηγενείς, όσον αφορά την εξάρτηση, την απεξάρτηση και την πρόσβαση στα προγράμματα, χωρίς να την ουσιοποιήσουν. Οι συμμετέχοντες κάνουν προτάσεις για την αποτελεσματικότερη πρόσβαση και ένταξη των μεταναστών, οι σημαντικότερες από τις οποίες συνοψίζονται στη δικτύωση των υπηρεσιών, στη συνεργασία με πολιτισμικούς διαμεσολαβητές και στην εκπαίδευση του προσωπικού σε θέματα πολιτισμικής ενημερότητας.
description: The present study aims to investigate professionals’ opinions on the accessibility and suitability of existing institutions for immigrants with problems of addiction, as well as the wider social representations of addiction and immigration, in which these opinions are nested. For the purposes of the study interviews with professionals in three “open” rehabilitation institutions –amongst which only one implemented a program of providing substitutes- were conducted. Interview data were analyzed trough the use of discourse analysis. According to the professionals working in these institutions, immigrants have difficulties in their access to these programs and in their integration process mainly due to insufficient knowledge of the Greek language, different culture and various socio-economic problems related to the condition of immigration. The institutions were also represented to have weaknesses in addressing the problems of migrants, while attempts to address them were considered to find the opposition of public policy measures. A central ideological dilemma in the discourse of the professionals was identified, according to which, they were concerned to talk about differences between immigrants and non immigrants (in terms of dependence, detoxification and access to programs) without essentializing difference. Participants also made proposals for more effective access and integration of immigrants, the most important of which are the following: Networking of the institutions, cooperation with cultural mediators and staff training in issues of cultural awareness.